Sklep Komisije

z dne 13. avgusta 1999

o sprejetju zavez, ponujenih v zvezi s protidampinškimi postopki glede uvoza jeklene žice, vrvi in kablov s poreklom iz Ljudske republike Kitajske, Madžarske, Indije, Republike Koreje, Mehike, Poljske, Južne Afrike in Ukrajine

(notificiran pod dokumentarno številko K(1999) 2701)

(1999/572/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1], spremenjene z Uredbo (ES) št. 905/98 [2], in zlasti člena 8(1) Uredbe,

po posvetovanju s svetovalnim odborom,

ob upoštevanju naslednjega:

(1) Z Uredbo (ES) št. 362/99 [3] je Komisija uvedla začasne protidampinške dajatve pri uvozu jeklene vrvi in kablov s poreklom iz Ljudske republike Kitajske, Madžarske, Indije, Mehike, Poljske, Južne Afrike in Ukrajine ter sprejela zaveze glede cen, ki so jih ponudili določeni proizvajalci izvozniki na Poljskem in Madžarskem.

(2) Po sprejetju začasnih protidampinških ukrepov v skladu s členom 8(6) Uredbe (ES) št. 384/96 (v nadaljnjem besedilu "osnovna uredba") je Komisija nadaljevala s preiskavo dampinga, škode in interesa Skupnosti. Končne ugotovitve in zaključki preiskave so predstavljeni v Uredbi Sveta (ES) št. 1796/1999 z dne 12. avgusta 1999 o uvedbi dokončne dajatve pri uvozu jeklene vrvi in kablov s poreklom iz Ljudske republike Kitajske, Madžarske, Indije, Mehike, Poljske, Južne Afrike in Ukrajine ter o dokončanju protidampinških postopkov glede uvoza s poreklom iz Republike Koreje [4].

(3) Preiskava je potrdila začasne ugotovitve o škodljivem dampingu glede uvoza s poreklom iz Ljudske republike Kitajske, Madžarske, Indije, Mehike, Poljske, Južne Afrike in Ukrajine.

(4) Po sprejetju začasnih protidampinških ukrepov so proizvajalec izvoznik iz Indije, proizvajalci izvozniki iz Mehike in Južne Afrike ter proizvajalec izvoznik iz Ukrajine v sodelovanju s pristojnimi organi Ukrajine ponudili zaveze glede cen v skladu s členom 8(1) osnovne uredbe.

(5) Pogoji teh zavez, zlasti najnižje prodajne cene za izvoz v Skupnost, ki so tu določeni, zagotavljajo, da se škodljivi učinki dampinga, ugotovljeni v okviru sedanjih protidampinških postopkov, odpravijo.

(6) Ker so se proizvajalci izvozniki in pristojni organi Ukrajine zavezali, da bodo Komisiji pošiljali podrobne in redne informacije o prodaji in da ne bodo sklepali posrednih ali neposrednih kompenzacijskih dogovorov s svojimi kupci v Skupnosti, je bilo poleg tega sklenjeno, da izpolnjevanje zavez lahko učinkovito spremlja Komisija.

(7) Kar zadeve zaveze, ki jih je ponudil ukrajinski proizvajalec izvoznik, bo sistem izvoznih dovoljenj, ki ga bo vzpostavila ukrajinska vlada, in bo deloval, dokler bo trajala zaveza, zagotavljal, da bodo vsi uvozi v EU, za katere velja zaveza, skladni s tam vsebovanimi določbami.

(8) Glede na povedano štejejo zaveze, ki so jih ponudili proizvajalec izvoznik iz Indije, proizvajalci izvozniki iz Mehike in Južne Afrike ter proizvajalec izvoznik iz Ukrajine, za sprejemljive in se preiskava glede zadevnih proizvajalcev izvoznikov torej lahko zaključi.

(9) V primeru kršitve ali preklica zaveze se v skladu s členom 8(9) in (10) osnovne uredbe lahko uvede dokončno protidampinško dajatev –

SPREJELA NASLEDNJI SKLEP:

Člen 1

1. Zaveze, ki so jih ponudili spodaj navedeni proizvajalci v okviru protidampinških postopkov pri uvozu jeklene vrvi in kablov s poreklom iz Ljudske republike Kitajske, Madžarske, Indije, Mehike, Poljske, Južne Afrike in Ukrajine, so s tem sprejete.

Država | Proizvajalec | Dodatna oznaka TARIC |

Meksika | Aceros Camesa SA Margerita Maza de Juárez Nr. 154 Col. Nueva Ind. Vallejo México D.F. C.P. 07700 Mexico | A022 |

Pietų Afrika | Haggle Lower Germiston Road Jupiter PO box 40072 Cleveland South Africa | A023 |

Indija | Usha Martin Industries & Usha Beltron Ltd, Shakespeare Sarani Calcutta-700 071 India | A024 |

Ukraina | Joint Stock Company Silur 343700 Khartsyzsk Donetsk Region Ukraine | A025 |

2. Preiskava v zvezi s protidampinškimi postopki iz odstavka 1 se s tem glede strank, navedenih v navedenem odstavku, zaključi.

V Bruslju, 13. avgusta 1999

Za Komisijo

Monika Wulf-mathies

Članica Komisije

[1] UL L 56, 6.3.1996, str. 1.

[2] UL L 128, 30.4.1998, str. 18.

[3] UL L 45, 19.2.1999, str. 8.

[4] UL L 217, 17.8.1999, str. 1.

--------------------------------------------------